De Schmudo hemmer wie au Johr metem Sternemarsch gstartet. A dem Tag hend ned nor d Strubufrisourfräue jede menge Hoorspray prucht, sonder aui Fräue hend metemene Spezielle  Look of sech ufmerksam gmacht. De Beromüügger hemmer metemene Gschenkwage no gratuliert ond send de wietergange of d Ständlitour bi schönschtem Wetter bim Lustenberger Autocenter, bi de Raifaisen ond bim Esterma Carreise. Abgrondet hemmer de Schmudo im Flecke de Metem Uftrett of de Fläckeböni. Am Nomitag hed de jede för sech säuber Ziit gha zom dor d Ständ zflaniere , sech de Mage zföue oder eifach dem närrische Triebe zfolge. Am viertu ab sechsi esches de met em Rotheborg AG Bus of Reckebach gange. Z  Reckebach acho hemmer de am Monster gspöut ond aschliessend Hörnli ond gHackets verdröckt. Am Viertel ab 12 hemmer de de erscht Hammeruftrett fo dem Johr enegleid. Nor s Publikom esch nochli verhalte gsi. I Obe ie hemer de weder einisch gmerkt, das jede Fasnächtler einisch schlof brucht. Send am Vorobe di jonge wöude ned zom Fasnachtsfieber uscho, hemer a dem Obe met de aute Föchs eis as Blech chöne häue.